E奶丟丟妹喪減44磅 3餐咁食唔怕反彈
2024年04月27日 12:02
東網電視
更多新聞短片
有着「直播天后」美名嘅台灣網紅丟丟妹(李明珊),有着E Cup傲人上圍嘅佢,憑甜美靚樣及玲瓏浮凸身材圈粉無數,直播帶貨更係經營得有聲有色外,愛情方面更同樣迎來春天,透過社交網分享喜悅嘅佢,亦同時透露自己喺完全冇運動嘅前提下,一個月內瘦咗20公斤(約44.09磅),驚人成果引嚟唔少網友留言求教學。
日前,丟丟妹透過社交網分享收身秘訣,表示自己完全係靠飲食控制,首先要戒精緻澱粉、含糖飲料、炸物、烤物及麵包,要多食薯仔、番薯等原型食物,主食方面則推薦食熱量較低嘅海鮮,並舉例分享自己目前嘅餐單搭配,如早餐係2個雞蛋加一杯美式咖啡,午餐就會食番薯、3種蔬菜及魚,晚餐同樣3種蔬菜及一份蛋白質主食,如板腱牛、鱈魚、鯖魚或蝦之餘,丟丟妹更強調最好夜晚8點前食完晚餐,餐與餐之間如果覺得肚餓,亦可以食用低熱量嘅水果。